મહાભારતએ એવું કાવ્ય છે જે હજારો વર્ષ પૂર્વે લખાયેલું હોવા છતાં વર્તમાન પરિસ્થિતિ, વર્તમાન જીવનશૈલી, વર્તમાન સમાજ અને સમાજમાં રહેલા કુટુંબો કે તેની બાબતો સાથે સંપૂર્ણ સંગત થાય છે. એક લાખ શ્લોકોથી પણ વધુ સંખ્યા ધરાવનાર મહાકાવ્યમાંથી એક નાનકડું અર્થઘટન વર્તમાન પરિસ્થિતિ સાથે કરવાનો પ્રયાસ કર્યો છે. આપણા સમાજમાં દરેક ઘર રામાયણ અને મહાભારત બંને છે. જ્યારે કુટુંબમાં સંપ વર્તાય અને રામરાજ્ય જેવું વાતાવરણ બને ત્યારે તે ઘર/ કુટુંબ રામાયણનું રૂપક બને છે. જયારે તે જ ઘરમાં કોઈ કારણસર કલેશ ઉતપન્ન થાય તો એ સ્થૂળ અર્થમાં મહાભારતનું રૂપક બને છે. આમ એક જ ઘર બેઉ રામાયણ અને મહાભારત હોવાના જ. જેનું પ્રમાણ વત્તું-ઓછું હોઈ શકે.